ต้องบอกก่อนนะคะว่าน้องค่อนข้างแก่ประมาณ 13 ปีกว่าได้แล้วตอนนี้มีอาการไม่กินอาหาร จนผอมแห้งไปหมดแล้วค่ะ เวลาให้อาหารคือน้องดูอยากกินนะคะ แต่พอกินเข้าไปแล้วเหมือนมันติดอยู่ที่คอจะขยอกออกมา กินได้นิดเดียวก็เดินหนีไม่เกินต่อเลยค่ะ แล้วจ้องจะออกจากบ้านตลอด เวลาเรียกก็ไม่รู้ตัวเองแล้ว เหมือนไม่รู้เรื่องไม่ค่อยฟัง (คิดว่าน่าจะเพราะอายุ) แล้วก็ดูแบบอ่อนแรงค่ะ เดินโงนเงิน เซไปมา ถ้าโดนนิดนึงคือล้มง่ายๆ เลย ทางที่บ้านก็กังวลค่ะ เพราะไม่ได้ฉีดวรรคซีนมาน่าจะปีได้แล้ว (คือนี่ไม่ได้อยู่กับที่บ้านนะคะ ส่วนที่ไม่รถที่สามารถพาไปได้เลย ปกติโทรหามาฉีดที่บ้านค่ะ แต่ไม่มาได้เกือบปีแล้ว อันนี้บกพร่องเองค่ะ) แล้วพ่อก็เลยกังวลว่าน้องจะเป็นโรคอะไรหรือเปล่าคะ หรืออาจจะเพราะแก่แล้วด้วย อยากสอบถามอาการเบื้องต้นค่ะ ถ้ามีความเสี่ยงก็จะพาไปหา แต่สถานะทางบ้านไม่ได้ดีเท่าไหร่ค่ะ เลยขอมาสอบถามก่อน
สวัสดีค่ะ สุนัขที่เป็นมีโรคพิษสุนัขบ้านั้น ก็จะตายภายในไม่เกิน 10 วัน นับตั้งแต่แสดงอาการออกมา ดังนั้น หากสุนัขมีอาการผิดปกติมานานหลายวันแล้ว ก็แสดงว่าไม่ได้ป่วยเป็นโรคพิษสุนัขบ้าค่ะ โดยอาการที่เป็นอยู่ คือไม่ทานอาหาร จำชื่อที่เรียกไม่ได้ อ่อนแรง อาจเกิดจากมีโรคหลงลืมได้ คล้ายกับโรคอัลไซเมอร์ในคนค่ะ ซึ่งก็จะทำให้สุนัขมีนิสัยและพฤติกรรมแปลกไปจากเดิม รวมถึงไม่กินอาหารแม้จะเป็นของโปรดก็ตาม นอกจากนี้แล้ว สุนัขที่อายุมาก ก็อาจมีโรคต่างๆ ได้ คล้ายกับในคน เช่น มีเบาหวาน ฮอร์โมนไทรอยด์หรือต่อมหมวกไตทำงานผิดปกติ กระดูกและข้อเสื่อม เป็นต้นดังนั้น หากสามารถพาสุนัขไปพบสัตวแพทย์ได้ ก็ควรพาไปตรวจและรักษาบรรเทาตามอาการค่ะ เพราะหากสุนัขไม่กินอาหารเลย ก็จะทำให้ร่างกายอ่อนแอ ขาดสารอาหาร และอาจเสียชีวิตได้ในเวลาไม่นานค่ะ